[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 12.3.2007

KOM(2007) 102 endelig

2005/0037A (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, vedrørende

den fælles holdning vedtaget af Rådet med henblik på vedtagelse af Europa-Parlamentets og Rådets afgørelse om et særprogram om bekæmpelse af vold (DAPHNE III) for perioden 2007-2013 som en del af det generelle program om grundlæggende rettigheder og retfærdighed

2005/0037A (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, vedrørende

den fælles holdning vedtaget af Rådet med henblik på vedtagelse af Europa-Parlamentets og Rådets afgørelse om et særprogram om bekæmpelse af vold (DAPHNE III) for perioden 2007-2013 som en del af det generelle program om grundlæggende rettigheder og retfærdighed

1. BAGGRUND

Dato for forelæggelse af forslaget for Europa-Parlamentet og Rådet (dokument KOM ([2006]) [230] endelig - [2005]/[037A]COD): | 24. maj 2006 (forslaget er ændret, efter at de to programmer om bekæmpelse af vold (Daphne III) og om forebyggelse af narkotikamisbrug og information af offentligheden er blevet adskilt) |

Udtalelse afgivet af Det Europæiske Økonomiske og Sociale Udvalg: | 19. januar 2006 |

Udtalelse afgivet under Europa-Parlamentets førstebehandling: | 5. september.2006 |

Fælles holdning vedtaget: | 5. marts 2007 |

2. FORMÅLET MED KOMMISSIONENS FORSLAG

DAPHNE III er et finansieringsprogram, hvortil der er afsat 116,85 mio. EUR for perioden 2007-2013, og som har følgende mål:

Forebyggelse og bekæmpelse af alle former for vold på det offentlige og private område mod børn, unge og kvinder gennem forebyggende foranstaltninger og støtte til ofre og risikogrupper.

Fremme af tværnationale foranstaltninger med henblik på at oprette tværfaglige netværk, sikre bedre viden herom, gøre opmærksom på vold og studere fænomener i relation til vold, undersøge og bekæmpe hovedårsagerne til vold på alle niveauer i samfundet.

3. BEMÆRKNINGER TIL DEN FÆLLES HOLDNING

Rådets fælles holdning bevarer det væsentlige i Kommissionens oprindelige forslag og tager de vigtigste ændringer i betragtning, som blev vedtaget under førstebehandlingen i Europa-Parlamentet.

Resultatet af drøftelserne mellem Parlamentet, Rådet og Kommissionen er en kompromistekst, som Rådets fælles holdning er baseret på. De væsentlige forskelle, der er mellem på den ene side den fælles holdning og på den anden side Kommissionens oprindelige forslag, er følgende:

Programmerne om DAPHNE III og om forebyggelse af narkotikamisbrug og information af offentligheden er blevet adskilt. (Denne adskillelse havde Kommissionen selv foreslået i sit ændrede forslag af 24. maj 2006. Artikel 2 og 3: de generelle mål og de specifikke mål i programmet er blevet omformuleret for at skabe mere klarhed.)

Artikel 4, litra b): Et forslag til et specifikt projekt vil kunne opnå støtte, hvis der er involveret mindst to medlemsstater (i stedet for tre medlemsstater som i Kommissionens oprindelige program).

Artikel 4, litra d): Den udtrykkelig omtale af European Federation for Missing and Sexually Exploited Children og driftstilskud hertil udgår.

Artikel 10: På komitologiområdet indfører kompromisteksten om dobbeltudvalgsprincippet (et forvaltningsudvalg, der vedtager det årlige arbejdsprogram, og et rådgivende udvalg, der tager sig af andre spørgsmål), hvor Kommissionens oprindelige forslag kun omhandlede et rådgivende udvalg.

I en erklæring fra Europa-Parlamentet og Rådet opfordres Kommissionen til at overveje muligheden for et europæisk år mod vold mod børn, unge og kvinder.

Andre ændringsforslag fra Parlamentet af redaktionel art til forbedring af teksten er ligeledes blevet medtaget.

4. KONKLUSIONER

Kommissionen accepterer den fælles holdning, der indeholder de centrale elementer fra Kommissionens oprindelige forslag og det ændrede forslag fra 24. maj 2006 samt de vigtigste ændringsforslag fra Europa-Parlamentet.